
1. Mustaqillik va ta’lim tizimida islohatlar. 
2. O’zbekiston Respublikasida «Ta’lim to’g’risida»gi Qonun va «Kadrlar tayyorlash 
milliy dasturi». 
3. O’zbekiston Respublikasida ta’lim tizimi. 
4 Mustaqillik yillarida pedagogik fikr taraqqiyoti. 
Tayanch so’z va iboralar: 
Mustaqillik, ta’lim tizimi, madaniyat, mutafakkir, inson kamoloti, tarbiya, ta’lim, 
algebra, matematika, fikrlar, ijtimoiy qarashlar, falsafiy qarashlar, ijod, ta’limiy-axloqiy 
asarlar, xulq, odob, bilim, aql.
 1. Mustaqillik va ta’lim tizimida islohatlar. 
Mustaqillik e’lon qilingan (1991 yil 1 sentyabr) dastlabki yillaridanoq O’zbekiston 
hukumati ta’limga ustivor soxa sifatida e’tibor berib kelmoqda. O’zbekiston 
Respubikasining ta’lim sohasida aniq va ravshan hamda ilmiy asoslangan davlat siyosati 
mavjud bo’lib, u insonparvarlik va demokratik tamoyillarga asoslanadi hamda xar bir 
fuqoroning bilim olishi O’zbekiston Respublikasi Konstitutsiyasida qonuniylashtirilgan. 
O’zbekiston Respublikasida xalq ta’limi tizimi mazmunini yangilash va yangi 
ijtimoiy muhit sharoitida uni yana rivojlantirish zarur edi. Chunki, huquqiy, iqtisodiy, 
ma’naviy sohalarda olib borilayotgan islohatlarda asosiy maqsad ham barcha 
fuqarolarning hayotini ijtimoiy himoyalash, ularning turmush sharoitlarii yaxshilash, 
ma’naviy jixatdan yuksaltirish, eng muhimi, ozod va obod Vatan, erkin va farovon hayot 
barpo etishdan iboratdir. 
Ana shu maqsadni amalga oshirish borasida Respublikamiz hukumati xalq ta’limi 
tizimini tubdan isloh qilish vazifasini qo’ydi. Jamiyatni ma’naviy yangilashda avvalo 
ta’lim tizimini isloh qilishni va milliy kadrlarga bo’lgan extiyojni tobora ortib 
borayotganligini hisobga olib ta’lim tizimini ham yangilashni taqoza etadi. Shu 
maqsadda 1997 yil 29 avgustda O’zbekiston Resublikasi Oliy Majlisining IX sessiyasida 
«Ta’lim to’g’risida» Qonun hamda «Kadrlar tayyorlash milliy dasturi» keng muhokama 
qilindi va tasdiqlandi. 
2. O’zbekiston Respublikasida “Ta’lim to’g’risida”gi Qonun va “Kadrlar tayyorlash 
milliy dasturi”. “Ta’lim to’g’risida”gi qonun ta’lim tarbiya fuqarolar kasbiy 
taryyorgarligi va har bir fuqaroning ilm olish konstitutsion huquqini ta’minlash kabi bir 
qator dolzarb vazifalarni belgilab beradi. 
Respublikamizda bugungi kunda tubdan yangi davlat bo’lib, unda har bir siyosiy, 
iqtisodiy ma’naviy sohadagi islohatlar ham yangi ta’lim tizimida bosqichma–bosqich olib 
borishni nazarda tutadi. Zero ta’lim sohasidagi isloxatlar ham yangi bosqichma bosqich 
o’tish tamoyiliga asoslangandir. “Kadrlar tayyorlash milliy dasturi” ham uzluksiz ta’lim 
tizimini isloh qilishning tashkiliy, ilmiy va metodik asosi bo’lib hisoblanadi. Milliy 
dasturning asosiy maqsadi uzluksiz ta’lim tizimini rivojlantirish bo’lib, u ijodiy va mustaqil fikrlovchi tafakkuri rivojlangan erkin shaxsni shakllantirish bilan barcha 
sohalarda raqobatbardosh kadrlar tayyorlashni kafolatlash bilan ahamiyatlidir. 
Shunga ko’ra, mamlakatimizda mustaqillikni dastlabki yillaridayoq boy 
madaniyatimizni tiklash va uni rivojlantirish, ta’lim tizimini takomillashtirish, uni uni 
zamon talablariga javob bera oldigan jahon andozalari darajasiga ko’tarish maqsadida 
e’tibor berib borilmoqda. 
Ta’lim sohasidagi «Ta’lim to’g’risida» Qonun qabul qilinganligi, 1996-1997 yildan 
boshlab birinchi sinflarda o’qishning lotin yozuviga asoslangan yangi alifboda olib 
borilgani, ular uchun yangi alifboda dastur, qo’llanma, darsliklarning yaratilganligi-bu 
ta’lim soxasida qo’yilgan dastabki odimlar edi. 
O’tgan davrda yangi turdagi ta’lim muassasalari tashkil etildi. Oliy o’quv yurtlari 
qoshida litseylar ochildi. Qobiliyatli o’quvchilar chet ellarda ta’lim ola boshladi. 
O’qituvchilar xorijiy davlatlarda bo’lib, ilg’or tajribalarn o’rganib kela boshladilar. 
Viloyatlarda yangi-yangi biznes maktablari, kichik va o’rta kasb hunar kurslari 
ochila boshadi va bozor iqtisodi sharoitida fermer, soliq va bojxona xodimlari, audit va 
boshqa yangi mutaxasisliklar kiritildi. 
Oliy maktab sohasida test usuli joriy etildi. Viloyatlardagi pedagogika institutlari 
universitetlarga aylantirildi, chet el mutaxassislari respublikamiz o’quv muassasalariga 
jalb etildi. 
Respublikamizda Davlat va jamiyat qurilish akademiyasi, Bank va Moliya 
akademiyasi tashkil etildi. 
«Mahalla», «Kamolot», «Sog’lom avlod uchun», «Nuroniy», «Ulug’bek», «Umid» 
jamg’armalari ham ta’lim sohasini rivojlantirishga hissalarini qo’shmoqdalar. 
Lekin Hozirgi davrda amalga oshirilgan barcha ishlarga qaramay ta’lim tizimi hali 
hayot talabi darajasida barcha ishlarga qaramay ta’lim tizimi hali hayot talabi darajasida 
natijalarga erishmayotgani, eski Sho’ro zamonidan meros bo’lib qolgan mavkuraviy 
qarashlardan va sarqitlardan xolos bo’la olmagani, shuningdek, uzluksiz ta’lim tizimini 
tashkil etish muammolari to’liq hal etilmagan va nixoyat, amaldagi ta’lim tizimi taraqqiy 
etgan davlatlar darajasida rivojlana olmaganini ko’rsatmoqda. 
Shuningdek, mutaxassis kadrlar tayyorlash, ularga bilim va tarbiya berish tizimi 
mamlakatimizda amalga oshayotgan isloxatlar bilan bog’lanmagani, maktablarning 
moddiy bazasi talabga javob bera olmayotgani, kadrlar, o’qituvchilar tayyorlash 
muammosi hali hal etilmayotgani ma’lum bo’ldi. O’quv dasturlari, qo’llanma va 
darsliklar ham talabga javob bera olmayotganini hayot ko’rsatmoqda. 
Oliy ta’lim sohasida ham islohat o’tkazishni talab qila boshladi. Bularning barchasi 
hisobga olinib, 1997 yil mart oyida Vazirlar Mahkamasining farmoyishiga muvofiq, 
ta’lim tizimini isloh etilishi, kadrlar tayyorlash jarayoniga zamon talabi darajasida 
o’zgartirishlar kiritish maqsadida maxsus komissiya tuzildi va natijada «Kadrlar 
tayyorlash milliy dastur» hamda «Ta’lim to’g’risida» Qonun Oliy Majlis sessiyasida 
qabul qilindi. 
Bu ikki hujjatga binoan ta’lim tizimi isloh qilishni bosqichma-bosqich amalga 
oshirish nazarda tutildi:

